2.1.

A motortípus tekintetében e rendelet szerint jóváhagyott jármű EK-típusjóváhagyásának a 2 380 kg feletti, de 2 610 kg referenciatömeget meg nem haladó járműre történő kiterjesztéséhez a gyártónak teljesítenie kell a 692/2008/EK bizottsági rendelet ( 10 ) XII. mellékletének követelményeit. 2.1.1. A 692/2008/EK rendelet XII. mellékletének 2.2.1. szakaszát úgy kell érteni, hogy az a IX. mellékletben ismertetett referencia-tüzelőanyagokra hivatkozik. 2.1.2. A 692/2008/EK rendelet XII. mellékletének 2.3. szakaszában említett ENSZ-EGB 101. sz. előírás 5.2.4. szakaszát a következőképpen kell érteni: 1. sűrűség: a vizsgálatokhoz használt tüzelőanyag sűrűsége az ISO 3675 szabvány szerinti vagy más hasonló módszerrel mérve. Benzin, dízel, etanol (E85) és kompressziós gyújtású motorokhoz szánt dízel-etanol (ED95) esetében a 288 K (15 °C) hőmérsékleten mért sűrűséget kell használni; PB-gáz és földgáz/biometán esetében a referenciasűrűséget kell használni a következők szerint: 0,538 kg/liter PB-gáz esetében, 0,654 kg/m3 földgáz esetében. 2. hidrogén-szén-oxigén arány: rögzített értékeket alkalmaznak, amelyek a következők: C1H1,93O0,032 benzin esetében (E10), C1H1,86O0,006 dízel esetében (B7), C1H2,525 PB-gáz esetében, CH4 földgáz és biometán esetében, C1H2,74O0,385 etanol (E85) esetében, C1H2,92O0,46 erre kialakított kompressziós gyújtású motorokhoz szánt dízel-etanol (ED95) esetében. 2.1.3. A 692/2008/EK rendelet XII. mellékletének 3.3. szakaszában említett 101. sz. ENSZ-EGB-előírás 6. mellékletének 1.4.3. szakaszát a következőképpen kell érteni: „1.4.3. A liter/100 km (benzin, PB-gáz, etanol [E85 és ED95] és dízel esetében) vagy a m3/100 km (földgáz/biometán esetében) mértékegységben kifejezett tüzelőanyag-fogyasztást az alábbi képletekkel kell kiszámítani: a) szikragyújtású benzinmotorral (E10) felszerelt járműveknél: FC = (0,120/D) · [(0,831 · HC) + (0,429 · CO) + (0,273 · CO2)]; b) szikragyújtású PB-motorral felszerelt járműveknél: FCnorm = (0,1212/0,538) · [(0,825 · HC) + (0,429 · CO) + (0,273 · CO2)]. Ha a vizsgálathoz használt tüzelőanyag összetétele különbözik az átlagfogyasztás kiszámításához feltételezett összetételtől, a gyártó kérésére az alábbiak szerinti korrekciós tényezőt lehet alkalmazni: FCnorm = (0,1212/0,538) · (cf) · [(0,825 · HC) + (0,429 · CO) + (0,273 · CO2)]. Az alkalmazható cf korrekciós tényezőt az alábbiak szerint kell meghatározni: cf = 0,825 + 0,0693 ntényl. ahol: ntényl. a felhasznált tüzelőanyag tényleges H/C aránya; c) szikragyújtású földgáz-/biometánmotorral felszerelt járműveknél: FCnorm = (0,1336/0,654) · [(0,749 · HC) + (0,429 · CO) + (0,273 · CO2)]; d) szikragyújtású etanolmotorral (E85) felszerelt járműveknél: FC = (0,1742/D) · [(0,574 · HC) + (0,429 · CO) + (0,273 · CO2)]; e) kompressziós gyújtású dízelmotorral (B7) felszerelt járműveknél: FC = (0,1165/D) · [(0,859 · HC) + (0,429 · CO) + (0,273 · CO2)]; f) erre kialakított kompressziós gyújtású etanolmotorral (ED95) felszerelt járműveknél: FC = (0,186/D) · [(0,538 · HC) + (0,429 · CO) + (0,273 · CO2)]. Ezekben a képletekben: FC a tüzelőanyag-fogyasztás liter/100 km-ben (benzin, etanol, PB-gáz, dízel vagy biodízel esetében) vagy m3/100 km-ben (földgáz esetében): HC a mért szénhidrogén-kibocsátás, g/km, CO a mért szén-monoxid-kibocsátás, g/km, CO2 a mért szén-dioxid-kibocsátás, g/km, D a vizsgálathoz használt tüzelőanyag sűrűsége. Gáznemű tüzelőanyag esetén ez a 288 K (15 °C) hőmérsékleten mért sűrűség.” 2.1.4. A 692/2008/EK rendelet XII. mellékletének 3.4. pontjának jelentési követelményeit úgy kell érteni, hogy az e rendelet I. mellékletének 4. függelékére hivatkozik.